**ΧΙΟΣ 17/11/2023 ΠΡΟΣ: Προϊστάμενο**

**Α.Π. 411 1) Β/θμιας Εκπ/σης κ Βλυσίδου Ευτυχία**

 **2) Α/θμιας Εκπ/σης κ. Ρε Γιάννη**

 **3) Σύλλογο Δασκάλων & Νηπ/γων Χίου**

 **4) ΕΛΜΕ Χίου**

**ΘΕΜΑ: « 3η του Δεκέμβρη Παγκόσμια και Εθνική Ημέρα Ατόμων με Αναπηρία»**

Αξιότιμοι Κύριοι

 Ο Παγχιακός Σύλλογος ΑμεΑ εκπροσωπεί τα Άτομα με Αναπηρία και τις οικογένειές τους στο Ν. Χίου και στοχεύει στην ισότιμη ένταξή τους στο Κοινωνικό Σύνολο.

 Η 3η Δεκέμβρη έχει καθιερωθεί από τον ΟΗΕ ως Παγκόσμια Ημέρα Ατόμων με Αναπηρία και ως Εθνική από την Ελληνική Πολιτεία.

 **Η 3η Δεκέμβρη δεν είναι γιορτή για εμάς, είναι Ημέρα διαμαρτυρίας και Κοινωνικού Ελέγχου.**

 Με αφορμή την 3η Δεκέμβρη ο ΠΣΑμεΑ μαζί με άλλους φορείς του τοπικού αναπηρικού κινήματος, οργανώνουν εκδηλώσεις, προκειμένου να μεταφέρουν το μήνυμα της **ΙΣΟΤΙΜΙΑΣ και της ΣΥΜΠΕΡΙΛΗΨΗΣ** και σας προσκαλούμε να συμμετάσχετε σε αυτές, με την παρουσία των μαθητών και εκπαιδευτικών που επιθυμούν .

 Το πρόγραμμα των εκδηλώσεων είναι:

1. Σάββατο 2 Δεκέμβρη **Α)** Εθελοντική Αιμοδοσία, στο Ομήρειο Π Κ.Δ. Χίου, ώρα 9πμ/13.30μμ.

 **Β)** Θεατρική Παράσταση ώρα 7μμ.Συμμετέχουν το ΜΚΔΗΦ ΑμεΑ με το έργο «Ίδιοι και Διαφορετικοί ζούμε μαζί», ο Σύλλογος φίλων Θεάτρου + Τέχνης Χίου "ΠΑΡΑΣΚΗΝΙΟ18" με αποσπάσματα από την βραβευμένη θεατρική παράσταση "Frida Kahlo...ΠΟΝΟΣ + ΠΑΘΟΣ" σε σκηνοθεσία Λένιας Ξενάκη και Μαρίζας Καραθύμιου, και η χορωδία του ΚΔΑΠΜΕΑ του Δ. Χίου

1. Κυριακή 3 Δεκέμβρη. Πλατεία Βουνακίου ώρα 11π.μ. Συνάντηση μελών σωματείων ΑμεΑ, συλλόγων γονέων & Κηδεμόνων ΑμεΑ, μαθητών νεολαίων, πολιτών, για να περπατήσουμε στο Κέντρο της Πόλης και να εντοπίσουμε τα προσβάσιμα σημεία ( Κτίρια δημόσια και ιδιωτικά, καταστήματα, πεζοδρόμια, πλατείες κλπ), απαραίτητη προϋπόθεση, για την ισότιμη ένταξη των ατόμων με αναπηρία. Οι μαθητές και οι εκπαιδευτικοί θα μας μιλήσουν για την προσβασιμότητα στο δικό τους σχολείο.

Παρακαλούμε να κοινοποιήσετε το παρόν στα σχολεία, των οποίων προΐσταστε για ενημέρωση και συμμετοχή στις εκδηλώσεις μας.

Με εκτίμηση

Για το Δ.Σ.

Η ΠΡΟΕΔΡΟΣ Ο Γεν. Γραμματέας

 Μιχάλα Σοφία Καλόγερος Παντελής